**PO DEKLE**

Lep zares je samski stan

od fantov najbolj spoštovan,

ko šteje fant zadosti let

se hodi k ljub'ci gret.

Tam je bil že mnogokrat,

ne da se več mu vasovat,

še predno sam doma zaspi

takole govori.

A zdaj pa pojdem po dekle

tja daleč pod Gorjance

in jo pripeljem čez gore,

čez tiste dolge klance.

Le zanjo bije mi srce,

pa za nobeno drugo

in deklica tam pod goro

mi ženka bo.

Šrango že postavljajo

fantje zbrani za vasjo

in pravijo da draga bo

za mojo ženkico.

Kaj pač morem jaz za to

plačal bom čeprav drago,

saj najlepšo deklico

dobil bom za ženo.

A zdaj pa pojdem po dekle

tja daleč pod Gorjance

in jo pripeljem čez gore,

čez tiste dolge klance.